CELEX: 62007CA0233
Language: sk
Date: 2008-05-08 00:00:00
Title: Vec C-233/07: Rozsudok Súdneho dvora (siedma komora) z  8. mája 2008 – Komisia Európskych spoločenstiev/Portugalská republika (Nesplnenie povinnosti členským štátom — Životné prostredie — Smernica 91/271/EHS — Čistenie komunálnych odpadových vôd — Rozhodnutie 2001/720/ES — Výnimka, pokiaľ ide o čistenie komunálnych odpadových vôd zo zastavanej oblasti pobrežia Estoril — Porušenie článkov 2, 3 a 5 uvedeného rozhodnutia)

21.6.2008   
            
            
               SK
            
            
               Úradný vestník Európskej únie
            
            
               C 158/7
            
         Rozsudok Súdneho dvora (siedma komora) z 8. mája 2008 – Komisia Európskych spoločenstiev/Portugalská republika
   (Vec C-233/07) (1)
   
   (Nesplnenie povinnosti členským štátom - Životné prostredie - Smernica 91/271/EHS - Čistenie komunálnych odpadových vôd - Rozhodnutie 2001/720/ES - Výnimka, pokiaľ ide o čistenie komunálnych odpadových vôd zo zastavanej oblasti pobrežia Estoril - Porušenie článkov 2, 3 a 5 uvedeného rozhodnutia)
   (2008/C 158/10)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán a P. Andrade, splnomocnení zástupcovia)
   
      Žalovaná: Portugalská republika (v zastúpení: L. Fernandes a M. J. Lois, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 2, 3 a 5 rozhodnutia Komisie z 8. októbra 2001, ktorým bola Portugalsku udelená výnimka, pokiaľ ide o čistenie komunálnych odpadových vôd zo zastavanej oblasti pobrežia Estoril [neoficiálny preklad] (Ú. v. ES L 269, s. 14)
   Výrok rozsudku
   
               1.
            
            
               Portugalská republika si tým, že:
               
                           —
                        
                        
                           neuskutočnila počas kúpacej sezóny minimálne dôkladné základné čistenie a dezinfekciu komunálnych odpadových vôd zo zastavanej oblasti pobrežia Estoril pred ich vypustením do mora v súlade s článkom 2 rozhodnutia Komisie 2001/720/ES z 8. októbra 2001, ktorým bola Portugalsku udelená výnimka, pokiaľ ide o čistenie komunálnych odpadových vôd zo zastavanej oblasti pobrežia Estoril [neoficiálny preklad],
                        
                     
                           —
                        
                        
                           neuskutočnila mimo kúpacej sezóny aspoň základné čistenie komunálnych odpadových vôd zo zastavanej oblasti pobrežia Estoril pred ich vypustením v súlade s článkom 3 tohto rozhodnutia, a
                        
                     
                           —
                        
                        
                           umožnila, aby komunálne odpadové vody vypúšťané zo zastavanej oblasti pobrežia Estoril ohrozovali životné prostredie,
                        
                     nesplnila povinnosti, ktoré jej vyplývajú z článkov 2, 3 a 5 uvedeného rozhodnutia.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 170, 21.7.2007.